**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 11578/7024/\_\_.09.2019

Proiect **DECIZIA ETAPEI DE ÎNCADRARE**

Nr. \_\_\_ din \_\_\_\_\_\_\_\_.2019

Ca urmare a solicitării de emitere a acordului de mediu adresate de **SC HELENE SRL**, cu sediul în orasul Titu, str. Garii, nr. 36, judetul Dambovita, înregistrată la Agenția pentru Protecția Mediului (APM) Dâmbovița cu nr. 11578 din 17.07.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 27.06.2019 că proiectul **”*Construire statie distributie carburanti (cu spatiu comercial si alimentatie publica), statie GPL, statie incarcare masini electrice, spalatorie auto, totem, imprejmuire teren si montare panouri fotovoltaice”***, propus a fi amplasat în comuna Aninoasa, sat Aninoasa, str. Aleea Sinaia (DN71), nr. T25, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 6, lit. c si la pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Prin proiect se doreste realizarea: statie de distributie carburanti, statie GPL, statie incarcare masini electrice, spalatorie auto, totem, imprejmuire teren, montare panouri fotovoltaice. Toate constructiile au regim de inaltime parter.

Solutia de arhitectura urmareste incadrarea in specificul zonei si prevederilor din certificatul de urbansim prin volumetrie, gabarit, inaltime, finisaje.

Pe teren se vor amplasa urmatoarele obiecte si constructii:

- cabina statie (magazin);

- copertina pompe;

- alveole pompe (3 buc.);

- rezervoare subterane (2 buc. – motorina si benzina, 1 buc – Ad Blue);

- guri de descarcare cu recuperare de vapori;

- aerisire rezervoare cu recuperare de vapori;

- statie incarcare masini elecrice;

- spalatorie auto;

- skid GPL;

- separatoare hidrocarburi;

- parcare 20 locuri - din care 1 pentru persoane cu dizabilitati;

- platforma deseuri;

- elemente de semnalistica (totem).

***STATIE DE DISTRIBUTIE CARBURANTI (cu spatiu comercial*** )

CABINA STATIEI (MAGAZIN)

Suprafata construita magazin: 260,10 mp

Suprafata utila: 228,50 mp

***Solutii constructive si de finisaje***

Structura de rezistenta este metalica de tip cadru fiind formata din europrofile (HEA, IPE) ce sunt prinse intre ele prin suruburi.

Fundatiile sunt izolate sub stalpi, iar legatura intre ele se face cu ajutorul unor grinzi de fundare si grinzi de soclu.

Inchiderile exterioare sunt din panouri metalice autoportante de 15 cm izolate cu fibra din vata minerala, rezistente la foc si fonoizolante cu imbinare prin cuplaj. Acesta sunt dublate la interior cu pereti din BCA tip Ytong de 20cm pentru o izolare termica si fonica suplimentara.

Compartimentarile interioare sunt facute din pereti de BCA tip Ytong de 15 cm

***Finisaje interioare :***

• pereti si tavane : vopsea lavabila pe glet de ipsos;

• placaje din faianta la pereti: bai, bucatarie;

• pardoseli gresie ceramica antiderapanta COF =min 0,4;

***Finisaje exterioare :***

• panouri metalice prefabricate, culoare gri;

• invelitoare panouri prefabricate culoare gri;

• tamplarie exterioara din profile aluminiu si geam termoizolant;

• gresie antiderapanta rezistenta la inghet pe terasa;

• trotuare etanse, rostuite cu bitum, avand latimea minima de 0,80 m si panta de 3 % spre exterior, pentru a impiedica accesul apelor din precipitatii la talpa fundatiei.

COPERTINA

Lungimea: 22,50m

Latimea constructiei: 19,80 m

Inaltimea: 5,60 m (de la cota +0,00)

***Solutii constructive si de finisaje***

Peste insulele pompelor se va realiza o copertina. Sistemul constructiv al copertinei va fi structura metalica (stalpi si ferme). Structura metalica va fi inchisa perimetral cu un atic din placi de aluminium compozit –bond, deasemenea va avea atasata sigla firmei si o banda luminoasa din Plexiglas. Acoperisul copertinei va fi realizat din table zincata cutata. Tavanul (intradosul) copertinei va fi realizat din lamele de aluminium suspendate prin intermediul sinelor de montaj de structura metalica a copertinei.

Inaltimea libera sub copertina va fi de 4,60 m si inaltimea aticului va fi de un metru.

Structura metalica va fi finisata prin grunduire si vopsire cu vopsea email culoare gri-argintiu.

POMPE DE ALIMENTARE

Pompele de distributie sunt in numar de 3 si sunt amplasate astfel:

Pompele sunt bifrontale:

- 2 de tip multiprodus (2x 4 furtunuri): benzina si motorina – debit 40 l/min

* 1 de tip multiprodus (2x 5 furtunuri): benzina , motorina (debit 40l/min, debit 80l/min) si **Ad Blue**

Pompele sunt prevazute cu instalatie de recuperare a compusilor organici volatili.

Tipul pompelor este stabilit in proiectul de instalatii tehnologice (Aviz C.O.V. de Proiect Nr. DIE 042033-00-A.T.P. din 05.04.2019) .

Suprafata alveole pompe: 10,50 mp (3 pompe)

REZERVOARE SUBTERANE, GURI DE DESCARCARE SI AERISIRE

Statia de distributie are o capacitate totala de depozitare functionala de ~90.00 mc asigurata de doua rezervoare cilindrice, orizontale, bicomparimentate, cu pereti dubli, montate subteran in zona verde din partea dreapta a incintei.

Capacitatea rezervoarelor este repartizata astfel:

• R 1/1 - 40 mc – depozitare motorina Standard

• R 1/2 – 10 mc – depozitare motorina Efix 55

• R 2/3 - 30 mc – depozitare benzina Standard 95

• R 2/4 – 10 mc – depozitare benzina Efix 98

Umplerea rezervorului din cisterna se va face prin intermediul unor guri de descarcare cu recuperare de vapori.

Rezervorul este prevazut cu instalatie de recuperare a compusilor organici volatili (Aviz C.O.V. de Proiect Nr. DIE 042033-00-A.T.P. din 05.04.2019).

• Rezervor R5 = 4 mc – depozitare Ad Blue, monocompartimentat, din otel inoxidabil. Acesta este amplasat in spatial verde dinspre DN 71.

SEPARATOR HIDROCARBURI

In vederea pre-epurarii apelor pluviale de pe suprafete betonate potential contaminate cu hidrocarburi se va amplasa un separator de namol si hidrocaruri, conform proiect instalatii tehnico-sanitare exterioare.

Se prevede un separator de namol si hidrocarburi prin decantarea gravitationala a namolului si separarea produselor petroliere prin intermediul filtrelor coalescente cu debitul de 6 litri/s.

Se va amplasa inca un separator ce va deservi spalatoriei auto.

***STATIE GPL***

Se va amplasa in spatiul verde din centrul proprietatii la minim 15,70 m de cea mai apropiata pompa si la 11,65 m fata de cea mai apropiata limita de proprietate.

Statia GPL este formata din:

• recipient de socare pentru GPL suprateran, cu capacitate de maxim 5000 litri volum, echipat cu racorduri, aparatura de masura si control, ventile si armaturi de siguranta;

• o pompa centrifuga, antrenata de un motor electric, pentru vehicularea GPL in faza lichida, de la recipient spre pompa de distributie GPL la autovehicule;

• o pompa de distributie GPL la autovehicule, echipata cu un furtun flexibil, pistol de alimentare, ventile, armaturi, aparatura de control si afisare si inregistrare mecanica si electronica,

• un ventil cu inchidere rapida, pe aspiratia pompei centrifuge, cu actionare ISCIR de la distanta, rezistent la actiunea focului;

• trasee de conducte si armaturi aferente pentru faza lichida, respectiv gazoasa;

• un filtru pe aspiratia pompei centrifuge;

• un tablou de comanda pentru actionarea pompei centrifuge;

• cadru metalic pentru sustinerea echipamentelor;

• copertina metalica acoperita cu Plexiglas.

**STATIE INCARCARE MASINI ELECTRICE**

Suprafata construita: 63,00 mp

Peste statia de incarcare masini electrice se va realiza o copertina. Sistemul constructiv al copertinei va fi pe structura metalica (stalpi si ferme). Structura metalica va fi inchisa perimetral cu un atic din placi de aluminium compozit –bond. Acoperisul copertinei va fi realizat din tabla zincata cutata. Tavanul (intradosul) copertinei va fi realizat din lamele de aluminium suspendate prin intermediul sinelor de montaj de structura metalica a copertinei.

Inaltimea libera sub copertina va fi de 2,80 m si inaltimea aticului va fi de 65 cm.

Structura metalica va fi finisata prin grunduire si vopsire cu vopsea email culoare gri-argintiu.

**SPALATORIE AUTO**

Suprafata construita: 128,60 mp

Suprafata utila depozit: 16,25 mp

***Solutii constructive si de finisaje***

Structura de rezistenta este metalica de tip cadru, stalpi si grinzi ce sunt prinse intre ele prin suruburi.

Fundatiile sunt izolate sub stalpi, iar legatura intre ele se face cu ajutorul unor grinzi de fundare si grinzi de soclu.

Inchiderile exterioare ale depozitului sunt din panouri metalice autoportante de 10 cm izolate cu fibra din vata minerala, rezistente la foc si fonoizolante cu imbinare prin cuplaj.

Invelitoatea peste cele 3 boxe va fi din policarbonat.

Structura metalica va fi finisata prin grunduire si vopsire cu vopsea email culoare gri-argintiu.

***Finisaje interioare :***

• pereti si tavane panouri metalice prefabricare;

• pardoseli gresie ceramica antiderapanta COF =min 0,4;

***Finisaje exterioare :***

• panouri metalice prefabricate, culoare gri;

• invelitoare panouri prefabricate culoare gri peste depozit si policarbonat peste boxe;

• tamplarie exterioara din profile aluminiu si geam termoizolant;

• ciment elicopterizat;

• trotuare etanse, rostuite cu bitum, avand latimea minima de 0,60 m si panta de 3 % spre exterior in zona depozitului, pentru a impiedica accesul apelor din precipitatii la talpa fundatiei.

**TOTEM**

In vederea semnalizarii si reclamei specifice, se va amplasa in apropierea drumului de acces:

Totem – structura metalica cu fete din bond si Plexiglas – H=5,60m de la cota terenului amenajat

**IMPREJMUIRE**

Imprejmuirea se va face cu gard din plasa amprentata sustinuta de montanti metalici ce stau pe un soclu de beton armat de 30 cm inaltime si fundatie de 90 cm.

Inaltimea constructiei : 1,80 m

Terenul se va imprejmui pe 3 laturi exceptie facand partea dinspre strada Aleea Sinaia (DN71)

**PANOURI FOTOVOLTAICE**

Acestea se vor monta in zona de nord a terenului conform proiectului de instalatii.

b) cumularea cu alte proiecte: nu este cazul;

c) utilizarea resurselor naturale: nu este cazul;

d) producţia de deşeuri: deşeurile menajere si cele din construcții vor fi preluate de operatori autorizaţi; deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate;

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul comunei Aninoasa, in suprafata de 6595 mp – proprietatea solicitantului (SC HELENE SRL).

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**II. Proiectul propus nu intră sub incidența art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, amplasamentul se află la aproximativ 17 km fata de aria naturala protejata de protecție specială avifaunistică, ROSPA0124 ”Lacurile de pe Valea Ilfovului”.**

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr. 11 din 28.01.2019 emis de către Primaria comunei Aninoasa, fără afectarea factorilor de mediu***.

**Pentru organizarea de şantier:**

* depozitarea temporara a materialelor de construcţie şi a deşeurilor rezultate se va face în zone special amenajate fără să afecteze circulaţia în zonă; deseurile din constructii, stocate temporar vor fi predate la firme autorizate pentru valorificarea/eliminarea acestora;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* pe perioada execuţiei proiectului se va utiliza toaleta ecologică;

**b) În perioada de funcţionare**

- apele potențial poluate din zona pompelor şi a gurilor de descărcare se vor evacua într-un separator de hidrocarburi și ulterior in reteaua de canalizare;

- asigurarea etanșeității instalațiilor, prin controale periodice și remedierea operativă a defecțiunilor;

- indicatorii de calitate ai apelor se vor încadra în limitele prevăzute prin Normativul NTPA - 002/2002, din H.G. nr. 188/2002, modificată şi completată prin H.G.R. nr. 352/2005;

**Protecţia aerului**

**a) În perioada de construcţie**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;

**-** materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;

**-** emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică.

**-** concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;

**-** în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**b) În perioada de funcţionare**

* se va asigura buna funcţionare a instalațiilor de recuperare vaporilor de COV;
* titularul are obligaţia ca la doi ani să realizeze cu firme autorizate inspecţia tehnică în exploatare a instalaţiilor, echipamentelor şi dispozitivelor utilizate pentru executarea operaţiunilor de depozitare, încărcare descărcare şi distribuţie a benzinei;
* emisiile totale anuale de compuși organici volatili rezultați în cursul operaţiunii de încărcare a benzinei în instalaţiile de depozitare nu vor depăși valoarea de referinţă de 0,01% (în greutate) din cantitatea totală anuală de benzină tranzitată, conform prevederilor H.G.R. nr. 568/2001, art. 6, alin. 1, republicată, modificată și completată cu H.G.R. nr. 958/2012;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană **-** limite admisibile ale nivelului de zgomot, STAS 6156/1986 **-** Protecţia împotriva zgomotului in construcţii civile si social **-** culturale şi O.M. nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23:00**-**7:00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

1. **În perioada de construcţie**

* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* vor fi evitate lucrările care pot duce la degradări ale reţelelor supraterane sau subterane existente in zonă;

**-** se vor amenaja spaţii amenajate corespunzător pentru depozitarea materialelor de construcţie şi pentru depozitarea temporară a deşeurilor generate;

**-** se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

- amenajarea de spaţii pentru stocarea temporară a deşeurilor generate din activitate;

- asigurarea bunei funcţionări a sistemelor de detecţie în caz de scurgeri accidentale;

***Modul de gospodărire a deşeurilor***

**a) În perioada de construcţie**

**-** deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

**-** deşeurile menajere se vor colecta în europubelă şi se vor preda către firme specializate;

**b) În perioada de funcţionare**

**-** preluarea ritmică a deşeurilor rezultate pe amplasament, evitarea depozitării necontrolate a acestora;

**-** conform HG nr. 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**-** deșeurile generate vor fi eliminate sau valorificate numai prin operatori autorizați pe bază de contract;

**-** este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

***Atât în perioada de construire cât și în cea de funcționare titularul are obligația respectării prevederilor Ordonanţei de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006 cu modificările şi completările ulterioare, precum și ale O.U.G. nr. 68/2016 pentru modificarea și completarea Legii nr. 211/2011, privind regimul deșeurilor****.*

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizări proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

- la încetarea activităţii se vor demonta instalaţiile existente şi se va readuce amplasamentul la starea inițială în vederea utilizării ulterioare a acestuia;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/eliminarea deşeurilor;

- respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

**În perioada de funcţionare:**

* monitorizarea cantităţilor benzină și motorină, livrate şi a instalaţiilor de control al etanşeităţii instalaţiilor de distribuţie, vehiculare lichide;
* monitorizarea cantităţilor de deşeuri generate din activitate, valorificate şi eliminate;
* periodic se va face evaluarea emisiilor de COV în vederea verificării încadrării în limitele impuse de legislația în vigoare;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina autorizatia de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU** | consilier C.F.M., Vlaicu Cornelia |